text: El Santfeliuenc FC buscarà seguir sumant | Esport Blanc i Blau
  El Santfeliuenc FC buscarà seguir sumant
  Posted on 13 febrer 2016 by Esport blanc i blau
  CERDANYOLA CF … SANTFELIUENC FC
  No val a badar. El Santfeliuenc viu el moment més dolç de la temporada i potser des del debut a Tercera no havia exhibit tan bon futbol. Ara bé, l'objectiu de la permanència necessita de seguir sumant punts perquè la renda amb els equips de cua és molt exigua, i més encara si tenim present que no és descartabla que hi hagi algun descens de Segona B. El Santfe s'estrena a Fontetes contra un rival en línia ascendent i que ha sabut reforçar-se molt bé. Un partit, a més, en clau solidària ja que els vallesans col·laboren amb la campanya de sensiblització per la detecció precoç del càncer.
  Dinàmica clarament guanyadora. Ara bé, no ens podem adormir i menys ara quan desfilaran rivals que marcaran el desenllaç de la lliga. Si no volem repetir patiments com els de la temporada passada s'ha de sumar amb fluïdesa. I sens dubte sumar tres punts a Cerdanyola impulsaria els blanc-i-blaus a la part mitjana de la classificació. Una circumstància que cal valorar i més quan l'equip va ocupar durant el primer terç de la lliga posicions de descens. Per a diumenge, Andrés González no podrà comptar amb el concurs del sancionat Carles Tena que ha complert el cicle de cinc targetes grogues.
  L'emissora municipal serà un cop més amb tota l'audiència que segueix les retransmissions dels partits del primer equip en el seu periple per Tercera Divisió. I aquesta setmana ha estat de celebració ja que l'emissora municipal ha festejat el seu 35è aniversari. Fundada o, més ben dit, refundada el 1981 l'emissora municipal demostra la seva voluntat de servei a la ciutat.
  Andrés González i Toni Carrillo són els entrenadors de més llarga durada en una mateixa banqueta del futbol català. Si l'entrenador santfeliuenc compleix la novena temporada, el vallesà no es queda enrere i en suma vuit. Dos-cents partits a Tercera entre tots i 17 temporades marquen una continuïtat i gairebé impensable en el futbol modern. Aquesta setmana el blog de capçalera de la Tercera, tercera.cat, els ha reunit en una conversa molt orientativa dels batecs del futbol actual.
  Als vallesans li ha costat agafar la temperatura de la lliga però quan ho han fet han demostrat que són un equip amb talent. Toni Carrillo havia reforçat l'equip amb un jugadors de gran nivell a la categoria com Javi Sánchez, Diego, Éric Blasco, Daisuke, Valderas, Víctor Durán … Al mes de novembre l'arribada d'Oriol Molins (ex Prat) ha acabat de teixir un bon projecte que no només no hauria de patir per la permanència sinó que hauria d'estar entre els 10 primers. Carrillo no podrà comptar amb el concurs dels sancionats Turu, Víctor Durán i Aitor.
  Cerdanyola 1 (Raúl Barriendos, 55′) – Santfeliuenc FC 1 (Cano, 69′)
  « L'esport santfeliuenc plora la mort d'Agustí Suñé Fontova El Santfeliuenc cau a Cerdanyola en un partit per oblidar »